

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 27.februārī Nr.93

(protokols Nr.4, 24.p.)

**Par nekustamā īpašuma “Mārkalni”, Veselavas pagastā, Priekuļu novadā, nodošanu atsavināšanai**

Priekuļu novada dome izskata Priekuļu novada pašvaldības izpilddirektora F.Puņeiko ierosinājumu par pašvaldībai piederošā nekustamā īpašuma “Mārkalni”, Veselavas pagastā, Priekuļu novadā, nodošanu atsavināšanai izsolē.

Izvērtējot domes rīcībā esošo informāciju, konstatēts:

1. Priekuļu novada pašvaldībai pieder nekustamais īpašums “Mārkalni”, Veselavas pagastā, Priekuļu novadā, kadastra numurs 4294 001 0112, kas sastāv no vienas zemes vienības ar kadastra apzīmējumu 4294 001 0297 - 1,84 ha platībā.
2. Īpašums nostiprināts ar 13.03.2017. lēmumu Vidzemes rajona tiesas Veselavas pagasta zemesgrāmatas nodalījumā Nr.100000565352.
3. Zemes vienībai “Mārkalni”, Veselavas pagasts, Priekuļu novads, kadastra apzīmējums 4294 001 0297, noteikts zemes lietošanas mērķis – (0201) zeme, uz kuras galvenā saimnieciskā darbība ir mežsaimniecība.
4. Nekustamā īpašuma “Mārkalni”, Veselavas pagasts, Priekuļu novads, kadastra Nr. 4294 001 0112, nodošana atsavināšanai nav pretrunā pašvaldības interesēm, minēto nekustamo īpašumu nav lietderīgi saglabāt pašvaldības īpašumā, jo tas nav nepieciešams pašvaldības vai tās iestādēm to funkciju nodrošināšanai.
5. Publiskas personas mantas atsavināšanas likuma 5.panta pirmā daļa regulējums nosaka, ka atļauju atsavināt atvasinātu publisku personu nekustamo īpašumu dod attiecīgās atvasinātas publiskās personas lēmējinstitūcija. Savukārt, saskaņā ar Publiskas personas mantas atsavināšanas likuma 4.panta otro daļu un Ministru kabineta noteikumu Nr.109 ,,Kārtība, kādā atsavināma publiskas personas manta” II nodaļas regulējumam, publiskas personas mantas atsavināšanu var ierosināt attiecīgās iestādes vadītājs, kā arī cita institūcija (amatpersona) kuras valdījumā vai turējumā atrodas publiskas personas manta.
6. Aizliegumi īpašuma atsavināšanai nav konstatēti.
7. 2020.gada 24.februārī Finanšu komiteja pieņēmusi atzinumu minēto objektu nodot atsavināšanai.

Pamatojoties uz likuma “Par pašvaldībām” 12.pantu, 14.panta pirmās daļas 2. punktu; 21.panta pirmās daļas 17.punktu, Publiskas personas mantas atsavināšanas likuma 4.panta pirmo un otro daļu, 5.panta pirmo un piekto daļu un Ministru kabineta 2011.gada 1.februāra noteikumu Nr.109 ,,Kārtība, kādā atsavināma publiskas personas manta” II nodaļu, Priekuļu novada domes Finanšu komitejas 2020.gada 24.februāra lēmumu (protokols Nr.3), atklāti balsojot: PAR –14 (Elīna Stapulone, Aivars Tīdemanis, Sarmīte Orehova, Elīna Krieviņa, Aivars Kalnietis, Juris Sukaruks, Arnis Melbārdis, Jānis Ročāns, Jānis Mičulis, Baiba Karlsberga, Mārīte Raudziņa, Normunds Kažoks, Māris Baltiņš, Ināra Roce), PRET –nav, ATTURAS –nav, Priekuļu novada dome **nolemj**:

1. Nodot atsavināšanai izsolē pašvaldības nekustamo īpašumu “Mārkalni”, Veselavas pagastā, Priekuļu novadā, īpašuma kadastra numurs 4294 001 0112, kas sastāv no vienas zemes vienības ar kadastra apzīmējumu 4294 001 0297 – 1,84 ha platībā;
2. Pasūtīt nekustamā īpašuma “Mārkalni”, Veselavas pagasts, Priekuļu novads, īpašuma kadastra numurs 4294 001 0112, novērtējumu;
3. Pēc īpašuma novērtējuma saņemšanas, nekustamam īpašumam “Mārkalni”, Veselavas pagastā, Priekuļu novadā, sagatavot izsoles noteikumus;
4. Atbildīgais par lēmuma izpildi Priekuļu novada izpilddirektors F.Puņeiko.

Domes priekšsēdētāja (paraksts) Elīna Stapulone